
	5b.	opozarja, da sta Nato in EU ločeni organizaciji, ki imata zelo različne namene in niti nimata enakega članstva; obžaluje združevanje Nata, ki je vojaško zavezništvo, z EU;

	6a.	je zelo zaskrbljen, ker se vojaški izdatki na svetovni ravni še naprej povečujejo na rekordne ravni; poudarja, da oboroževalna tekma ne bo prinesla varnosti za evropske državljane, temveč bo v skladu z varnostno dilemo povečala tveganje nasilnega konflikta; poziva Komisijo, naj dejavno spodbuja nove pogodbe o nadzoru nad orožjem; 

	14a.	želi spomniti na začasne ukrepe, ki jih je odredilo Meddržavno sodišče o uporabi Konvencije o preprečevanju in kaznovanju zločina genocida v Gazi (Južna Afrika proti Izraelu); poudarja, da je treba ohraniti in spoštovati mednarodno pravo; poziva Svet in Komisijo, naj zagotovita, da EU nikakor ne bo vpletena v kršitve mednarodnega prava, vključno v skladu s Konvencijo o preprečevanju in kaznovanju zločina genocida, s posebnim poudarkom na vlogi evropske oborožitvene industrije pri zagotavljanju orožja izraelskim obrambnim silam;

	15.	poziva EU in njene države članice, naj ostanejo trdno na strani Ukrajine; želi spomniti, da je izrazil prepričanje, da bo prihodnost Evrope odločena na ukrajinskih bojiščih in da se bo potek ruske vojne proti Ukrajini močno spremenil; poudarja, da je ta sprememba poteka zdaj skoraj v celoti odvisna od Evrope; zato poziva države članice, naj Ukrajini pred zaključkom pogajanj zagotovijo več orožja in streliva; svari, da bo Rusija napadla druge države, mogoče tudi države članice EU, če EU Ukrajini ne bo zagotovila potrebne podpore in bi se bila ta prisiljena predati; poziva države članice EU, njene mednarodne partnerje in zaveznike iz Nata, naj odpravijo vse omejitve za uporabo zahodnih oborožitvenih sistemov, dobavljenih Ukrajini, proti vojaškim ciljem na ruskem ozemlju; poziva EU in njene države članice, naj si dejavno prizadevajo za ohranjanje in doseganje čim širše mednarodne podpore Ukrajini ter iskanje mirne rešitve vojne, ki mora temeljiti na popolnem spoštovanju neodvisnosti, suverenosti in ozemeljske celovitosti Ukrajine, načelih mednarodnega prava, odgovornosti za vojne zločine in kaznivo dejanje agresije ter na dejstvu, da mora za ogromno škodo, povzročeno v Ukrajini, plačati Rusija; poziva EU in njene države članice, naj sodelujejo pri vzpostavitvi trdnih prihodnjih varnostnih jamstev za Ukrajino;
	15.	poziva EU in njene države članice, naj ostanejo trdno na strani Ukrajine; želi spomniti, da je izrazil prepričanje, da bo prihodnost Evrope odločena na ukrajinskih bojiščih in da se bo potek ruske vojne proti Ukrajini močno spremenil; poudarja, da je ta sprememba poteka zdaj skoraj v celoti odvisna od Evrope; zato poziva države članice, naj Ukrajini pred zaključkom pogajanj zagotovijo več orožja in streliva; svari, da bo Rusija napadla druge države, mogoče tudi države članice EU, če EU Ukrajini ne bo zagotovila potrebne podpore in bi se bila ta prisiljena predati; poziva države članice EU, njene mednarodne partnerje in zaveznike iz Nata, naj odpravijo vse omejitve za uporabo zahodnih oborožitvenih sistemov, dobavljenih Ukrajini, proti vojaškim ciljem na ruskem ozemlju; poziva EU in njene države članice, naj si dejavno prizadevajo za ohranjanje in doseganje čim širše mednarodne podpore Ukrajini ter iskanje mirne rešitve vojne, ki mora temeljiti na popolnem spoštovanju neodvisnosti, suverenosti in ozemeljske celovitosti Ukrajine, načelih mednarodnega prava, odgovornosti za vojne zločine in kaznivo dejanje agresije ter na dejstvu, da mora za ogromno škodo, povzročeno v Ukrajini, plačati Rusija; poziva EU in njene države članice, naj sodelujejo pri vzpostavitvi trdnih prihodnjih varnostnih jamstev za Ukrajino; poziva EU in njene države članice, naj brez oklevanja podprejo mednarodno pravo in svetovni red, ki temelji na pravilih; v zvezi s tem opozarja na tekočo preiskavo grozodejstev, ki jih Izrael izvaja nad palestinskim prebivalstvom; poudarja, da je mednarodno pravo temeljnega pomena za evropsko varnost; ponovno izraža podporo Meddržavnemu sodišču, Mednarodnemu kazenskemu sodišču in drugim mednarodnim organom pri preiskovanju hudodelstev proti človečnosti in vojnih hudodelstev; 

	15a.	pozdravlja dejstvo, da več držav članic podpira egiptovski načrt za obnovo Gaze; poziva Komisijo, naj pomaga pri izvajanju načrta; ponovno poudarja, da je rešitev dveh držav, s katero bi Palestinci in Izraelci lahko mirno sobivali, odvisna od obnovljene in uspešne palestinske družbe; priznava, da ima svetovna skupnost bistveni pomen pri obnovi Gaze; ponovno poudarja, da je evropska varnost popolnoma povezana s spoštovanjem mednarodnega prava in mirnimi rešitvami konfliktov v naši neposredni okolici;

	20.	poziva Svet in države članice, naj pregledajo in izboljšajo izvrševanje obstoječih sankcij ter sprejmejo in dosledno izvajajo omejevalne ukrepe proti vsem subjektom in državam, ki niso članice EU in ki omogočajo izogibanje sankcijam s tem, ko ruskemu vojaškemu kompleksu zagotavljajo vojaške tehnologije in opremo ter tehnologije in opremo z dvojno rabo;
	20.	poziva Svet in države članice, naj pregledajo in izboljšajo izvrševanje obstoječih sankcij ter sprejmejo in dosledno izvajajo omejevalne ukrepe proti vsem subjektom in državam, ki niso članice EU in ki omogočajo izogibanje sankcijam s tem, ko ruskemu vojaškemu kompleksu zagotavljajo vojaške tehnologije in opremo ter tehnologije in opremo z dvojno rabo; poziva države članice, naj posebno pozornost namenijo ruski floti v senci ter varnostnim in okoljskim tveganjem, ki jih to prinaša;

	22a.	poziva države članice, naj si prizadevajo za novo dolgoročno kolektivno varnostno arhitekturo v Evropi, ki bo temeljila na načelih helsinškega procesa in vključevala koncept vzajemnih varnostnih jamstev; ugotavlja, da je temeljni vidik takšnega pristopa spoštovanje suverenosti in ozemeljske celovitosti vseh držav ter zavezanost mednarodnemu pravu;

	22b.	vztraja, da bi morala nova evropska varnostna arhitektura uporabljati načela mirnega sobivanja med državami z različnimi političnimi sistemi in vsem stranem zagotavljati varnostna jamstva;

	33.	je prepričan, da je v sedanjih geopolitičnih razmerah izredno pomembno, da se še naprej izvaja člen 42(7) Pogodbe o Evropski uniji (PEU) o medsebojni pomoči, ki zagotavlja solidarnost med državami članicami, zlasti tistimi, ki so zaradi svojega geografskega položaja neposredno izpostavljene neposrednim grožnjam in izzivom, ne glede na to, ali so članice Nata ali ne;
	33.	je prepričan, da je v sedanjih geopolitičnih razmerah resnično evropsko strateško avtonomijo mogoče doseči le, če člen 42(7) Pogodbe o Evropski uniji (PEU) o medsebojni pomoči velja za izredno pomembnega, ki zagotavlja solidarnost med državami članicami, in postane temelj skupne obrambe vseh držav članic namesto opiranja na Nato;

	32a.	ponovno poziva Turčijo, ki je članica Nata, naj umakne svoje vojake s Cipra, ki je država članica EU, in si konstruktivno prizadeva za vzdržno in mirno rešitev na podlagi ustreznih resolucij OZN;

